Смрт Уроша Петога/2
ПОЈАВА II
Сењко, Малета, Царица.

 
ЦАРИЦА: 
Шта је ново ? 
МАЛЕТА: 
По царској ти вољи
Дух испитах овим дворанима. 
Одани су сл'јепо Вукашину 
Штитоноша, и велики Дијак, 
И Видоје дворски војевода. 
ЦАРИЦА: 
А остали? 
МАЛЕТА: 
Лако би му, мислим, 
С добром срећом леђа окренули. 
ЦАРИЦА: 
Невјернику невјера је плата; 
У тој тежњи потхрањуј их, кнеже. 
А како је међу грађанима? 
МАЛЕТА: 
Живо желе да у Подунављу 
Деспот буде до ноге потучен. 
ЦАРИЦА: 
Таку жељу ваља још да крију, 
То им реци. — Јеси ли ти, Сењко, 
Походио све оближње замке? 
СЕЊКО: 
Ту се јавно већ говори, госпо, 
Да је вр'јеме да се сви Мрњавци 
Растјерају цару из окола. 
ЦАРИЦА: 
То, то хоћу. 
МОМАК (с врата): 
Цар. 
ЦАРИЦА:
Уклоните се.

Смрт Уроша Петога